ສົນທິສັນຍາວ່າດ້ວຍຄວາມເປັນກາງຂອງລາວ (1962)

ສົນທິສັນຍາວ່າດ້ວຍຄວາມເປັນກາງຂອງລາວ () ແມ່ນຂໍ້ຕົກລົງລະຫວ່າງປະເທດ ທີ່ລົງນາມໃນວັນທີ 23 ກໍລະກົດ 1962 ທີ່ນະຄອນເຊີແນວ ໂດຍມີ 14 ປະເທດເຂົ້າຮ່ວມ. ຈຸດປະສົງຫຼັກແມ່ນເພື່ອຮັບປະກັນເອກະລາດ ແລະ ຄວາມເປັນກາງຂອງລາວ ໃນທ່າມກາງ ສົງຄາມເຢັນ.

 ປະເທດພາຄີ (14 ປະເທດ) 
ປະກອບມີ: ລາວ, ສະຫະລັດອາເມລິກາ, ສະຫະພາບໂຊວຽດ, ສາທາລະນະລັດປະຊາຊົນຈີນ, ຫວຽດນາມເໜືອ, ຫວຽດນາມໃຕ້, ໄທ, ກຳປູເຈຍ, ພະມ້າ, ອັງກິດ, ຝຣັ່ງ, ການາດາ, ອິນເດຍ ແລະ ໂປແລນ.

 ສາລະສຳຄັນ 
1. ບັນດາປະເທດພາຄີ ຕ້ອງເຄົາລົບອະທິປະໄຕ ບູລະນະພາບແຫ່ງດິນແດນ ແລະ ຄວາມເປັນກາງຂອງລາວ.
2. ຫ້າມຕ່າງຊາດຕັ້ງຖານທັບ ຫຼື ສົ່ງກອງກຳລັງທະຫານເຂົ້າມາແຊກແຊງໃນລາວ.
3. ໃຫ້ຖອນກອງທະຫານຕ່າງດ້າວທັງໝົດອອກຈາກລາວພາຍໃນເວລາທີ່ກຳນົດ.
4. ສ້າງຕັ້ງ ລັດຖະບານປະສົມຊົ່ວຄາວແຫ່ງຊາດ ຄັ້ງທີ 2 ນຳໂດຍ ເຈົ້າສຸວັນນະພູມາ.

 ຄວາມລົ້ມເຫຼວ 
ເຖິງແມ່ນວ່າຈະມີການລົງນາມ, ແຕ່ໃນທາງປະຕິບັດ ສົນທິສັນຍານີ້ບໍ່ໄດ້ຖືກເຄົາລົບຢ່າງແທ້ຈິງ. ກອງທັບຫວຽດນາມເໜືອຍັງຄົງຮັກສາກຳລັງໄວ້ໃນລາວ (ຕາມເສັ້ນທາງໂຮຈິມິນ) ແລະ ສະຫະລັດອາເມລິກາກໍສືບຕໍ່ໃຫ້ການສະໜັບສະໜຸນກອງກຳລັງມົ້ງແລະດຳເນີນການສູ້ຮົບທາງອາກາດ. ນຳໄປສູ່ການລົ້ມເລີກລັດຖະບານປະສົມ ແລະ ເກີດສົງຄາມເຕັມຮູບແບບໃນເວລາຕໍ່ມາ.

 ອ້າງອີງ 

ໝວດ:ສົນທິສັນຍາ
ໝວດ:ປະຫວັດສາດລາວ
ໝວດ:ສົງຄາມເຢັນ